Diari Oficial de la Generalitat Valenciana


Sumari del DOGV 7216, del 18-02-2014 (2014/1275)

ORDE 1/2014, de 5 de febrer, de la Conselleria de Benestar Social, per la qual es modifica l'Orde 25/2013, de 23 de desembre, que regula i convoca ajudes dirigides a programes de prevenció, protecció i inserció de menors en situació de risc o amb mesures jurídiques de protecció, per a l'any 2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/1275


Data del document
:   05-02-2014

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 1/2014, de 5 de febrer, de la Conselleria de Benestar Social, per la qual es modifica l'Orde 25/2013, de 23 de desembre, que regula i convoca ajudes dirigides a programes de prevenció, protecció i inserció de menors en situació de risc o amb mesures jurídiques de protecció, per a l'any 2014. [2014/1275]  
L'Orde 25/2013, de 23 de desembre, de la Conselleria de Benestar Social, per la qual es regulen i convoquen ajudes dirigides a programes de prevenció, protecció i inserció de menors en situació de risc o amb mesures jurídiques de protecció, per a l'any 2014 (DOCV 7182, 30.12.2013) preveu, entre altres programes de caràcter preventiu, el finançament dels centres de dia d'atenció especialitzada a menors.  
D'altra banda, el dia 30 de novembre de 2013 van finalitzar l'execució dels concerts formalitzats a l'empara de l'Orde de 12 de novembre de 2009, de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials, en determinats centres de protecció de menors d'atenció diürna, i s'efectua una convocatòria pública per al període 2009-2013 (DOCV 6146, 17.11.2009).  
A pesar d'haver finalitzat estos concerts, els centres de dia de menors han continuat amb la seua activitat durant el mes de desembre de 2013. Així mateix, estos centres continuen la seua activitat durant el present any 2014, i reunixen els requisits per a poder participar en la convocatòria realitzada en l'esmentada Orde de 25/2013, de 23 de desembre.  
La Llei 38/2003, de 17 de novembre, General de Subvencions, establix en l'article 2 el concepte de subvenció, com qualsevol disposició dinerària realitzada a favor de persones públiques o privades i que complisca entre altres el requisit que l'entrega estiga subjecta al compliment d'un objectiu determinat, l'execució d'un projecte, la realització d'una activitat, l'adopció d'un comportament singular, ja realitzats o per realitzar.  
Per un altre costat l'article 31.2 de la Llei 38/2003, de 17 de novembre, General de Subvencions, establix que llevat de disposició expressa contrària, en les bases reguladores de les subvencions, es considerarà gasto realitzat el que ha sigut efectivament pagat amb anterioritat a la finalització del període de justificació determinat per la normativa reguladora de la subvenció. Per tant, d'acord amb el que disposa este precepte, i davant del canvi d'instrument jurídic en el finançament dels centres de dia de menors, poden articular-se mecanismes que permeten a les entitats beneficiàries justificar el gasto de l'activitat realitzada durant el mes de desembre de 2013.  
En atenció de totes estes consideracions i fent ús de les facultats que em conferixen l'article 47.11 del Text Refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991, i el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social,  
  
  
ORDENE  
  
Article únic. Modificació de l'Orde de 25/2013, de 23 de desembre, de la Conselleria de Benestar Social, per la qual es regulen i convoquen ajudes dirigides a programes de prevenció, protecció i inserció de menors en situació de risc o amb mesures jurídiques de protecció, per a l'any 2014  
S'afig a la dita orde la disposició addicional tercera, amb la redació següent:  
  
Tercera. Excepcionalitat en la justificació de les ajudes per a centres de dia de menors  
La justificació de les ajudes per a centres de dia de menors concedides a l'empara de la present convocatòria, podran incloure excepcionalment els gastos de l'activitat realitzada en el mes de desembre de 2013.  
  
València, 5 de febrer de 2014  
  
La consellera de Benestar Social,  
ASUNCIÓN SÁNCHEZ ZAPLANA